|  |  |
| --- | --- |
| Description: novo HT logo photoshop - preradjen mali2 | HOTELIJERSKO TURISTIČKA ŠKOLA OPATIJA |
| Drage Gervaisa 2, 51 410 OpatijaTel +385 51 27 15 95; Fax: +385 51 71 15 95Internet: [http://www.ss-hotelijersko-turisticka-opatija.skole.hr](http://www.ss-hotelijersko-turisticka-opatija.skole.hr/)E-mail: hts@ss-hotelijersko-turisticka-opatija.skole.hr |
|  |  |

STRUČNI PODAKTIV PROFESORA HRVATSKOG JEZIKA

ŠKOLSKA GODINA: 2021./22.

RAZREDI: 1. - 4.

SATNICA: 140 sati na godinu (tijekom svih godina učenja)

**Mjerila vrednovanja usvojenosti odgojno-obrazovnih ishoda iz kurikuluma nastavnog predmeta**

**HRVATSKI JEZIK za srednje strukovne škole (NN 10/2019-214) u prvom, drugom, trećem i četvrtom razr**edu

**NAPOMENE**

Metode i elementi vrednovanja postignute razine ostvarenosti odgojno-obrazovnih ishoda i nastavnih sadržaja kojima se oni ostvaruju proizlaze iz predmetnog kurikuluma, godišnjeg izvedbenog kurikuluma te Pravilnika o načinima, postupcima i elementima vrednovanja učenika u osnovnoj i srednjoj školi (*Narodne novine* broj 112/10, 82/19, 43/20 i 100/21.).

U školskoj godini 2020./21. određen je prema preporukama Ministarstva **skup temeljnih odgojno-obrazovnih ishoda/nastavnih sadržaja** koje učenici trebaju ostvariti u postojećim epidemiološkim okolnostima kako bi im se omogućio nastavak školovanja te profesionalni i osobni razvoj.

Nastavni predmet Hrvatski jezik ima tri predmetna područja. Mjerila vrednovanjaodgojno-obrazovnih ishodaunutar predmetnih područja **samostalno su donijele nastavnice Hrvatskog jezika**  prema preporukama u predmetnom kurikulumu i Pravilniku o načinima, postupcima i elementima vrednovanja učenika u osnovnoj i srednjoj školi. Vrednovanje postignuća **učenika s teškoćama** usklađeno je s preporukama školskog pedagoga.

**Vrednovanje naučenoga u nastavnom predmetu Hrvatski jezik**  podrazumijeva brojčano ocjenjivanje razine usvojenosti znanja i razvijenosti vještina slušanja, čitanja, govorenja i pisanja u odnosu na definirane odgojno-obrazovne ishode, njihovu razradu te razine usvojenosti u predmetnom kurikulumu. Provodi se tijekom ili na kraju određenoga planiranog razdoblja: obrade, ponavljanja, uvježbavanja i usustavljivanja radi provjere ostvarivanja planiranih odgojno-obrazovnih ishoda. Sve se pisane provjere najavljuju najmanje 14 dana prije provjere u skladu s važećim pravilnikom o ocjenjivanju.

Na početku svake nastavne godine nastavnice Hrvatskog jezika upoznaju učenike s elementima vrednovanja, odgojno-obrazovnim ishodima i njihovoj ostvarenosti na razini dobar kako je navedeno u predmetnom kurikulumu, planiranim metodama vrednovanja te planiranoj učestalosti vrednovanja (8-10 pisanih provjera). Učenici su pravodobno obaviješteni o opsegu sadržaja koji će se provjeravati i načinu provođenja pisanih provjera.

Također, nastavnice ovog aktiva kontinuirano bilježe svoja zapažanja o učenikovom odnosu prema radu i postignutoj razini odgojnoobrazovnih ishoda u svrhu poticanja učenja. Bilješke o učeniku pomažu u konačnome ocjenjivanju uspjeha u nastavnome predmetu.

**Zaključna ocjena** iz predmeta ne proizlazi nužno iz aritmetičke sredine upisanih ocjena jer predmetno područje Kultura i mediji sadrži otprilike 10 % ishoda i odgojno- obrazovnih sadržaja. O podatcima o učenikovu uloženome trudu, sudjelovanju, suradnji i odgovornosti **izvješćuje se zasebno**, najčešće putem bilježaka u e-Dnevniku.

Učenici i roditelji obaviješteni su **o terminima za individualne informativne razgovore** s nastavnicama Hrvatskog jezika koji su javno objavljeni na mrežnim stranicama škole.

U Opatiji 6. rujna 2021. Tanja Marčan, prof. izvrstan savjetnik
 Nataša Modrić Tićak, prof. savjetnik

..

|  |
| --- |
| PREDMETNO PODRUČJE **A** **HRVATSKI JEZIK I KOMUNIKACIJA**(postotna zastupljenost: 45-50%) |
| ODGOJNO-OBRAZOVNI ISHODI PREDMETNOGA KURIKULUMAZA PRVI, DRUGI, TREĆI I ČETVRTI RAZRED | MJERILA VREDNOVANJA RAZINA USVOJENOSTI ODGOJNO OBRAZOVNIH ISHODA |
| ISHODI A.1 - A.7.1. **GOVORENJE**

**A.1.1.**/**A.2.1**./**A.3.1.** /**A.4.1.**1. **SLUŠANJE**

**A.1.2.**/ **A.2.2./A.3.2**./ **A.4.2.** 1. **ČITANJE NEKNJIŽEVNIH TEKSTOVA**

**A.1.3.**/ **A.2.3.**/**A.3.3./ A.4.3.**1. **PISANJE**

**A.1.4./A.2.4./A.3.4/A.4.4**1. **GRAMATIKA I PRAVOPIS**

**A.1.5./A.2.5./A.3.5/A.4.5**1. **LEKSIČKO ZNANJE O JEZIKUFUNKCIONALNA UPORABA LEKSEMA/LEKSIKA** (leksikologija, onomastika, frazeologija i tvorba riječi).

**A.1.6./A.2.6./A.3.6/A.4.6**1. **STANDARDNI JEZIK I NARJEČJA, STANDARDNI JEZIK I NACIONALNI IDENTITET, POVIJEST JEZIKA**

**A.1.7/A.2.7./A.3.7/A.4.7** | Temeljni ishod A.5. provjerava se 4 - 5 puta godišnje pisanim provjerama kojima se provjerava usvojenost jezičnih pojmova, prepoznavanje jezičnih pojava u kontekstu te primjena jezičnih znanja u pisanju. Zadatci su objektivnog tipa. Ishod pisanja provjeravaju se pisanjem različitih tekstnih vrsta ( vijest, sažetak, školski esej) i vrednuju se pomoću rubrika za ocjenjivanje čije su sastavnice: sadržaj, cjelovitost i povezanost teksta, rječnik i stil te pravopisna i gramatička točnost.**DOVOLJAN -** učenik je usvojio ishode **na razini usvojenosti zadovoljavajuće**. U pisanoj provjeri znanja iz jezika najmanje **50%** zadataka rješava točno. Iskazano znanje je na razini reprodukcije i uglavnom je nepotpuno. U jezičnom oblikovanju zadanih tekstnih vrsta u govorenju i pisanju učenik u manjoj mjeri točno primjenjuje jezična pravila te je njegov pisani/govoreni uradak sadržajno i logički uglavnom nepovezana cjelina. **DOBAR -** učenik je usvojio ishode **na razini usvojenosti dobar**. U pisanoj provjeri znanja iz jezika najmanje **61%** zadataka rješava točno. Iskazano znanje na razini je djelomične primjene naučenoga i nepotpuno. U jezičnom oblikovanju zadanih tekstnih vrsta u govorenju i pisanju učenik djelomično točno primjenjuje jezična pravila te je njegov pisani/govoreni uradak djelomično sadržajno i logički povezana cjelina. **VRLO DOBAR -** učenik je usvojio ishode **na razini usvojenosti vrlo dobar**. U pisanoj provjeri znanja iz jezika najmanje **81%** zadataka rješava točno. Iskazano znanje uglavnom je na razini primjene znanja te uglavnom cjelovito. U jezičnom oblikovanju zadanih tekstnih vrsta u govorenju i pisanju učenik uglavnom točno primjenjuje jezična pravila te je njegov pisani/govoreni uradak uglavnom sadržajno i logički povezana cjelina.  **ODLIČAN -** učenik je usvojio ishode **na razini usvojenosti izvrstan**.U pisanoj provjeri znanja iz jezika najmanje **90%** zadataka rješava točno. Iskazano znanje na razini je primjene znanja i cjelovito. U jezičnom oblikovanju zadanih tekstnih vrsta u govorenju i pisanju učenik točno primjenjuje jezična pravila te je njegov pisani/govoreni uradak sadržajno i logički povezana cjelina.  |

...

|  |
| --- |
| PREDMETNO PODRUČJE B **KNJIŽEVNOST I STVARALAŠTVO****(postotna zastupljenost: 40-45%)** |
| ODGOJNO-OBRAZOVNI ISHODI PREDMETNOGA KURIKULUMAZA PRVI, DRUGI, TREĆI I ČETVRTI RAZRED | MJERILA VREDNOVANJA RAZINA USVOJENOSTI ODGOJNO OBRAZOVNIH ISHODA |
| ISHODI B.2. i B.3.**KNJIŽEVNOTEORIJSKE ODREDNICE TEKSTA****B.1.2**./**B.2.2./B.3.2./B.4.2.****KNJIŽEVNOPOVIJESNE ODREDNICE TEKSTA** **B.1.3**./**B.2.3./B.3.3./B.4.3** | Usvojenost ishoda B.2. i B.3 provjerava 4 - 6 puta godišnje pisanim provjerama koje sadrže polazni tekst/ulomke iz poznatih i nepoznatih književnih tekstova i zadatke produženoga odgovora i/ili zadatke za pisanje vezanog teksta s prosudbom i objašnjenjem na temelju polaznog teksta.**DOVOLJAN -** učenik je usvojio ishode **na razini usvojenosti zadovoljavajuće**. U pisanoj provjeri znanja iz književnosti najmanje **50%** zadataka rješava točno. Iskazano znanje je na razini prepoznavanja doslovnih značenja i nepotpunog poznavanja osnovnih književnoteorijskih pojmova. Analiza tekstova prema temi i žanru je uglavnom nepotpuna. Učenik u maloj mjeri poznaje i prikladno primjenjuje književnopovijesne pojmove vezane uz poetska obilježja književnopovijesnih razdoblja. **DOBAR -** učenik je usvojio ishode **na razini usvojenosti dobar**. U pisanoj provjeri znanja iz književnosti najmanje **61%** zadataka rješava točno. Iskazano znanje je uglavnom na razini prepoznavanja doslovnih značenja te dobrog poznavanja osnovnih književnoteorijskih pojmova. Analiza tekstova prema temi i žanru je djelomično točna, precizna i cjelovita. Učenik djelomično poznaje i djelomično prikladno primjenjuje književnopovijesne pojmove vezane uz poetska obilježja književnopovijesnih razdoblja.**VRLO DOBAR -** učenik je usvojio ishode **na razini usvojenosti vrlo dobar.** U pisanoj provjeri znanja iz književnosti najmanje **81%** zadataka rješava točno. Iskazano znanje je na razini uglavnom točnog prepoznavanja doslovnog i implicitnog značenja teksta. Analiza tekstova prema temi i žanru uglavnom je točna, precizna i cjelovita, a samostalno zaključivanje uglavnom je razvijeno. Učenik uglavnom točno i prikladno primjenjuje književnopovijesne pojmove vezane uz poetska obilježja književnopovijesnih razdoblja**ODLIČAN -** učenik je usvojio ishode **na razini usvojenosti izvrstan**U pisanoj provjeri znanja iz književnosti najmanje **90%** zadataka rješava točno. Iskazano znanje je na razini točnog prepoznavanja doslovnog i implicitnog značenja teksta. Analiza tekstova prema temi i žanru točna je, precizna i cjelovita. Učenik iskazuje razvijenu sposobnost samostalnog zaključivanja i temeljitost u radu zbog čega su njegovi odgovori cjeloviti, dobro osmišljeni i argumentirani. Učenik točno i prikladno primjenjuje književnopovijesne pojmove vezane uz poetska obilježja književnopovijesnih razdoblja |

...

|  |
| --- |
| PREDMETNO PODRUČJE C **KULTURA I MEDIJI(postotna zastupljenost: 10-15%)** |
| ODGOJNO-OBRAZOVNI ISHODI PREDMETNOGA KURIKULUMAZA PRVI, DRUGI, TREĆI I ČETVRTI RAZRED | MJERILA VREDNOVANJA RAZINA USVOJENOSTI ODGOJNO OBRAZOVNIH ISHODA |
| ISHODI C.1 i C.2**UTJECAJ MEDIJSKIH TEKSTOVA NA STAVOVE I SVAKODNEVNI ŽIVOT PRIMATELJA****C.1.1./C.2.1./C.3.1./C.4.1.****UTJECAJ TEKSTOVA POPULARNE KULTURE NA OSOBNI I KULTURNI IDENTITET PRIMATELJA****C.1.2./C.2.2./C.3.2./C.4.2**  | Ovladanost medijskom pismenosti te sposobnost oblikovanja vlastitih stavova i kritičkih prosudba vezanih uz sadržaje popularne kulture provjeravaju se najmanje jednom na godinu zadatcima esejskog tipa i vrednuju se prema rubrikama za vrednovanje čije su sastavnice: sadržaj, cjelovitost i povezanost teksta, rječnik i stil te pravopisna i gramatička točnost. Ishodi iz Kulture i medija povezuju se s ishodima iz područja Hrvatski jezik i komunikacija.**DOVOLJAN -** učenik je usvojio ishode **na razini usvojenosti zadovoljavajuće**.  Učenik uglavnom necjelovito, sadržajno oskudno i nerazrađeno oblikuje razmišljanja, zaključke i procjene o utjecaju medijskih tekstova na stavove i svakodnevni život primatelja. U manjoj mjeri može prikladno i jasno opisati utjecaj popularne kulture na osobni i kulturni identitet.**DOBAR -** učenik je usvojio ishode **na razini usvojenosti dobar.** Iskazana mišljenja, stavovi i kritičke procjene o utjecaju medijskih tekstova na stavove i svakodnevni život primatelja djelomično su razrađeni i oprimjereni. Učenik necjelovito opisuje utjecaj popularne kulture na osobni i kulturni identitet. Učenik djelomično prikladno i jasno opisuje utjecaj popularne kulture na osobni i kulturni identitet.**VRLO DOBAR -** učenik je usvojio ishode **na razini usvojenosti vrlo dobar**Iskazana mišljenja, stavovi i kritičke procjene uglavnom su prikladno oprimjereni. Učenik uglavnom cjelovito oblikuje zaključke i procjene o utjecaju medijskih tekstova na stavove i svakodnevni život primatelja. Učenik uglavnom prikladno i jasno opisuje utjecaj popularne kulture na osobni i kulturni identitet**ODLIČAN -** učenik je usvojio ishode **na razini usvojenosti izvrstan.**Učenik cjelovito i razrađeno oblikuje razmišljanja, zaključke i procjene o utjecaju medijskih tekstova na stavove i svakodnevni život primatelja. Učenik prikladno i jasno opisuje utjecaj popularne kulture na osobni i kulturni identitet |